
บทสรุปผู้บริหารท้องถิ่น
รายงานผลการติดตามและประเมินผลแผนพัฒนาองค์การบริหารส่วนตำบลสีชมพู
ประจำปีงบประมาณ พ.ศ.2567

ความสำคัญของการติดตามและประเมินผล
		ด้วยรัฐธรรมนูญแห่งราชอาณาจักรไทย พุทธศักราช 2550 มาตรา 287 วรรค 3 บัญญัติให้องค์กรปกครองส่วนท้องถิ่นต้องรายงานผลการดำเนินงานต่อประชาชน ในเรื่องการจัดทำงบประมาณการใช้จ่ายและผลการดำเนินงานในรอบปี  เพื่อให้ประชาชนมีส่วนร่วมในการตรวจสอบและกำกับการบริหารจัดการองค์กรปกครองส่วนท้องถิ่น และระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ.2548 และแก้ไขเพิ่มเติมถึง (ฉบับที่ 3) พ.ศ.2561 ข้อ 29 (3) รายงานผลและเสนอความเห็น   ซึ่งได้จากการติดตามและเมินผลแผนพัฒนาต่อผู้บริหารท้องถิ่น เพื่อให้ผู้บริหารท้องถิ่นเสนอต่อสภาท้องถิ่นและคณะกรรมการพัฒนาท้องถิ่น พร้อมทั้งประกาศผลการติดตามและประเมินผลแผนพัฒนาให้ประชาชนในท้องถิ่นทราบในที่เปิดเผยภายในสิบห้าวัน นับแต่วันรายงานผลและเสนอความเห็นดังกล่าวและต้องปิดประกาศ           ไว้เป็นระยะเวลาไม่น้อยกว่าสามสิบวัน โดยอย่างน้อยปีละหนึ่งครั้งภายในเดือนธันวาคมของทุกปี
		ดังนั้น เพื่อให้การปฏิบัติเป็นไปตามเจตนารมณ์ของรัฐธรรมนูญแห่งราชอาณาจักรไทย พุทธศักราช 2550 มาตรา 287 วรรค 3  และระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ.2548 และแก้ไขเพิ่มเติมถึง (ฉบับที่ 3) พ.ศ.2561  องค์การบริหารส่วนตำบลสีชมพู  จึงขอรายงานผลการดำเนินงาน การจัดทำงบประมาณการใช้จ่ายและผลการติดตามประเมินผลแผนพัฒนาท้องถิ่น (พ.ศ.2566-2570) ปีงบประมาณ พ.ศ.2567 มาเพื่อให้ประชาชนในเขตองค์การบริหารส่วนตำบลสีชมพูทราบโดยทั่วกันต่อไป 

วัตถุประสงค์ของการติดตามและประเมินผล
		การติดตามและประเมินผลแผนพัฒนาท้องถิ่นมุ่งค้นหาแผนงาน โครงการที่ได้ดำเนินการไปแล้วว่าสิ่งใดควรดำเนินการต่อไปตามวัตถุประสงค์ของแผนงาน โครงการ หรือศึกษาระหว่างดำเนินการตามโครงการ        เพื่อการพัฒนาท้องถิ่นนั้นว่ามีปัญหาใดควรปรับปรุงเพื่อการบรรลุเป้าหมาย ติดตามและประเมินผลแผนงาน โครงการเพื่อการพัฒนาท้องถิ่นที่ไม่ได้ดำเนินการเป็นเพราะเหตุใด เกิดปัญหาจากเรื่องใด จึงได้กำหนดเป็นวัตถุประสงค์ได้  ดังนี้
		1. เพื่อเป็นเครื่องมือในการบริหารราชการท้องถิ่นขององค์การบริหารส่วนตำบลสีชมพู         ซึ่งจะช่วยตอบสนองภารกิจตามอำนาจหน้าที่ของหน่วยงาน รวมทั้งปรับปรุงการปฏิบัติงานให้ดีขึ้น                   มีประสิทธิภาพและประสิทธิผล
		2. เพื่อให้ทราบความก้าวหน้าการดำเนินงานตามระยะเวลาและเป้าหมายที่กำหนดไว้ สภาพผลการดำเนินงาน ตลอดจนปัญหา อุปสรรคในการพัฒนาท้องถิ่นตามภารกิจที่ได้กำหนดไว้
		3. เพื่อเป็นข้อมูลสำหรับเร่งรัด ปรับปรุง แก้ไข ข้อบกพร่องของการดำเนินงานโครงการ         การยกเลิกโครงการที่ไม่เหมาะสมหรือหมดความจำเป็นขององค์การบริหารส่วนตำบลสีชมพู
		4. เพื่อทราบถึงสถานภาพการบริหารการใช้จ่ายงบประมาณขององค์การบริหารส่วนตำบล       สีชมพู
		5. เพื่อสร้างความรับผิดชอบของผู้บริหารท้องถิ่น  ปลัด/รองปลัดผู้บริหารระดับสำนัก/        กองทุกระดับขององค์การบริหารส่วนตำบลสีชมพู ที่จะต้องผลักดันให้การดำเนินการตามแผนงาน โครงการต่าง ๆ เป็นไปอย่างมีประสิทธิภาพ บรรลุวัตถุประสงค์กับให้เกิดประโยชน์กับผู้มีส่วนได้เสีย ผู้มีส่วนเกี่ยวข้อง ประชาชนในตำบลสีชมพูหรือสังคมส่วนรวมมากที่สุด
	6. เพื่อติดตามและประเมินผลการดำเนินงานตามตัวชี้วัดร้อยละความสำเร็จของปฏิบัติงานตามแผนงาน/โครงการของสำนัก/กอง/ฝ่ายต่าง ๆ ในปีงบประมาณ พ.ศ. 2567

ประโยชน์ของการติดตามและประเมินผล
		การติดตามและประเมินผลมีประโยชนที่สำคัญคือ การนำไปใช้แก้ไขปัญหาต่าง ๆ ระหว่างดำเนินโครงการ รองลงมาคือนำไปใช้สำหรับวางแผนการจัดทำแผนพัฒนาท้องถิ่นสี่ปีในอนาคต ประโยชน์ต่าง ๆ แยกเป็นหัวข้อได้ ดังนี้
		1.	ได้ทราบถึงสถานภาพและสถานการณ์ต่าง ๆ ของการจัดทำแผนพัฒนาท้องถิ่นและการดำเนินการตามโครงการ ซึ่งจะทำให้วิธีการปฏิบัติดำเนินการไปแนวทางเดียวกัน 
		2.	ได้ทราบถึงข้อดี ข้อเสีย ข้อบกพร่องต่าง ๆ ตลอดจนปัจจัยที่ทำให้แผนพัฒนาท้องถิ่นสี่ปีและการดำเนินการตามโครงการพัฒนาท้องถิ่นมีปัญหา ทำให้สามารถแก้ไขได้ทุกจุด ตรงเป้าหมายอย่างทันท่วงที             ทั้งในปัจจุบันและอนาคต
		3.	ช่วยให้การใช้ทรัพยากรต่าง ๆ เกิดความประหยัด คุ้มค่าไม่เสียประโยชน์ ประหยัดเวลา งบประมาณ และทรัพยากรในการดำเนินโครงการพัฒนาท้องถิ่น
		4.	สามารถเก็บรวมรวม วิเคราะห์ข้อมูลต่าง ๆ ที่เกี่ยวกับรายละเอียด ความต้องการ สภาพปัญหาต่าง ๆ ที่จะนำไปจัดทำเป็นโครงการเพื่อพัฒนาท้องถิ่น เพื่อนำเสนอโครงการในเชิงสถิติหรือข้อมูลที่เป็นจริง ทำให้ได้รับ    ความเชื่อถือและการยอมรับจากประชาชน ผู้มีส่วนได้เสีย หน่วยงานราชการ รัฐวิสาหกิจ องค์กรต่าง ๆ
		5.	กระตุ้นให้ผู้ปฏิบัติงานและผู้เกี่ยวข้องกับการพัฒนาท้องถิ่น การจัดทำโครงการและรับผิดชอบโครงการ มีความสำนึกต่อหน้าที่ความรับผิดชอบ และกระตือรือร้นในการแก้ไข ตลอดจนปรับปรุงรายละเอียด เนื้อหา ข้อมูลให้เป็นปัจจุบันเสมอ
		6.	การวินิจฉัย สั่งการ ผู้บริหารท้องถิ่น ปลัด/รองปลัด ผู้บริหารระดับสำนัก/กอง/ฝ่ายต่าง ๆ        ขององค์การบริหารส่วนตำบลสีชมพู  สามารถวินิจฉัย สั่งการได้อย่างถูกต้อง ชัดเจน รัดกุมมีเหตุมีผลในการพัฒนาท้องถิ่นให้สอดคล้องกับสภาพความเป็นจริงและตามอำนาจหน้าที่ นอกจากนี้ยังสามารถกำหนดมาตรการต่าง ๆ สำหรับการปรับปรุงแก้ไขและป้องกันความผิดพลาดที่จะเกิดขึ้นได้ 
		7.	ทำให้ภารกิจต่าง ๆ ของบุคลากรในองค์การบริหารส่วนตำบลสีชมพูแต่ละคน แต่ละสำนัก/กอง/ฝ่ายต่าง ๆ มีความสอดคล้องกัน ประสานการทำงานให้เป็นองค์รวมของหน่วยงาน ทำให้เป้าหมายขององค์การบริหารส่วนตำบลสีชมพูเกิดความสำเร็จตามเป้าหมายหลัก มีความสอดคล้องและเกิดประสิทธิภาพและประสิทธิผล
		8.	สามารถรักษาคุณภาพของงานหรือภารกิจให้เป็นไปและตรงตามวัตถุประสงค์ของโครงการ กิจกรรม งานต่าง ๆ และประชาชนพึงพอใจเมื่อได้รับการบริการประชาชนในเขตตำบลสีชมพู

		ด้วยระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2548 และแก้ไขเพิ่มเติมถึง (ฉบับที่ 3) พ.ศ. 2561 หมวด 6 ข้อ 29 ได้กำหนดให้มีการดำเนินการติดตามและประเมินผลแผนพัฒนาขององค์กรปกครองส่วนท้องถิ่น  โดยคณะกรรมการติดตามและประเมินผลแผนพัฒนาท้องถิ่นมีหน้าที่ดำเนินการกำหนดแนวทาง วิธีการในการติดตามและประเมินผลแผนพัฒนาท้องถิ่น รายงานผลและเสนอความเห็นซึ่งได้จากการติดตามและประเมินผลแผนพัฒนาต่อผู้บริหารท้องถิ่น           เพื่อให้ผู้บริหารท้องถิ่นเสนอต่อสภาท้องถิ่น พร้อมทั้งประกาศผลการติดตามและประเมินผลแผนพัฒนาท้องถิ่น ให้ประชาชนในท้องถิ่นทราบในที่เปิดเผยภายในสิบห้าวัน นับแต่วันรายงานผลและเสนอความเห็นดังกล่าว   และต้องปิดประกาศไว้เป็นระยะเวลาไม่น้อยกว่าสามสิบวนโดยอย่างน้อยปีละหนึ่งครั้งภายในเดือนธันวาคม ของทุกปี

		การติดตามและประเมินผลแผนพัฒนาท้องถิ่น ถือว่าเป็นกระบวนการสำคัญต่อการพัฒนาท้องถิ่น เพราะการติดตามและประเมินผลเป็นเครื่องบ่งชี้ว่าแผนพัฒนาท้องถิ่นสามารถนำไปใช้ให้เกิดการพัฒนาที่มีประสิทธิภาพ สามารถตอบสนองความต้องการของประชาชนได้อย่างแท้จริง ผลจากการดำเนินงานเป็นไปตามเป้าหมายหรือไม่ และทำให้ทราบถึงปัญหา อุปสรรค ข้อเสนอแนะ ในการดำเนินงาน เพื่อจะได้นำข้อมูลดังกล่าวไปปรับปรุง แก้ไขและพัฒนา ต่อไป
		องค์การบริหารส่วนตำบลสีชมพู  ได้ดำเนินการติดตามและประเมินผล ประจำปีงบประมาณ พ.ศ. 2567 ตามยุทธศาสตร์การพัฒนา 5 ด้าน ดังนี้
		1. การพัฒนาด้านโครงสร้างพื้นฐาน
		2. การพัฒนาด้านเศรษฐกิจ
		3. การพัฒนาด้านสังคม
		4. การพัฒนาด้านสิ่งแวดล้อม
		5. การพัฒนาด้านการเมืองการบริหาร

ผลการดำเนินการตามยุทธศาสตร์การพัฒนา ความสำเร็จตามแผนพัฒนาท้องถิ่นขององค์การบริหารส่วนตำบลสีชมพู ประจำปีงบประมาณ พ.ศ. 2567
	ยุทธศาสตร์
	โครงการตามแผนพัฒนาท้องถิ่น (พ.ศ.2566-2570) เฉพาะปี 
พ.ศ. 2567
	โครงการจัดทำ
ข้อบัญญัติ
	โครงการดำเนินการจริง
ในปีงบประมาณ พ.ศ. 2567

	
	จำนวน
โครงการ
	จำนวนเงิน
	จำนวน
โครงการ
	จำนวนเงิน
	จำนวน
โครงการ
	จำนวนเงิน

	1. ด้านโครงสร้างพื้นฐาน
	72
	77,773,525
	15
	2,852,000
	56
	14,314,438

	2. ด้านเศรษฐกิจ
	6
	980,000
	0
	0
	0
	0

	3. ด้านสังคม
	75
	17,792,000
	27
	9,821,523
	21
	2,742,804

	4. ด้านสิ่งแวดล้อม
	4
	140,000
	2
	25,000
	1
	2,175

	5. ด้านการเมืองการบริหาร
	31
	2,850,000
	7
	103,000
	5
	310,485

	รวม
	188
	99,535,525
	51
	12,801,523
	83
	17,460,958  




โครงการที่ได้ดำเนินการโครงการในแผนพัฒนาท้องถิ่น (พ.ศ. 2566-2570) ประจำปี พ.ศ. 2567

โครงการที่ได้ดำเนินการ ในปี พ.ศ. 2567			  83	โครงการ

โครงการที่มีในแผนพัฒนาท้องถิ่น ปี พ.ศ. 2567		188	โครงการ

คิดเป็นร้อยละ    83x100      =   44.15
188
ร้อยละ  44.15

สรุปผล ข้อสังเกตและข้อเสนอแนะ สภาพปัญหาและอุปสรรค จากการติดตามและประเมินผลแผนพัฒนาท้องถิ่น (พ.ศ.2566-2570) ประจำปีงบประมาณ พ.ศ. 2567  พบปัญหาและอุปสรรคในการปฏิบัติงาน ดังนี้
	1. การจัดทำแผนพัฒนาท้องถิ่น มีโครงการ/แผนงาน เป็นจำนวนมาก เมื่อเปรียบเทียบกับงบประมาณขององค์การบริหารส่วนตำบลสีชมพูที่มีอยู่อย่างจำกัด  สำหรับโครงการ/แผนงาน ที่องค์การบริหารส่วนตำบล สีชมพูดำเนินการเอง เห็นควรบรรจุโครงการ/แผนงาน ให้สอดคล้องและใกล้เคียงกับงบประมาณที่มี ทั้งนี้ โครงการ/แผนงาน ที่เกินศักยภาพขององค์การบริหารส่วนตำบลสีชมพู จะบรรจุไว้เพื่อรองรับการสนับสนุนงบประมาณจากหน่วยงานที่เกี่ยวข้อง เช่น กรมส่งเสริมการปกครองท้องถิ่น กรมทรัพยากรน้ำ ทางหลวงชนบท เป็นต้น
	2. สัดส่วนโครงการของยุทธศาสตร์การพัฒนา ยังคงเน้นด้านโครงสร้างพื้นฐานเป็นส่วนใหญ่
	3. ขาดความร่วมมือจากภาคประชาชนเท่าที่ควรในการจัดประชุมประชาคม
	4. ปัญหาที่เกิดจากภัยธรรมชาติที่ไม่สามารถควบคุมได้ ทำให้การดำเนินการบางโครงการเป็นไป   ด้วยความล่าช้า
สรุปรายงานผลการวิเคราะห์สภาพปัญหา อุปสรรค การนำแผนพัฒนาไปสู่การปฏิบัติ
	1. การกำหนดโครงการ/แผนงาน แผนพัฒนาในแต่ละปียังไม่คำนึงถึงความเหมาะสมและ          ความเป็นไปได้เท่าที่ควร ทำให้แผนพัฒนามีโครงการ/แผนงาน จำนวนมาก แต่นำโครงการที่บรรจุในแผนพัฒนาไปปฏิบัติน้อย ส่งผลให้ร้อยละของความสำเร็จตามแผนพัฒนาอยู่ในเกณฑ์ที่ต่ำ
	2. สัดส่วนของโครงการในแต่ละยุทธศาสตร์ที่นำไปปฏิบัติจริงไม่สอดคล้องกับพันธกิจ และเป้าหมายของแผนพัฒนา ซึ่งยังคงเน้นด้านโครงสร้างพื้นฐานเป็นส่วนใหญ่
	3. มีความจำกัดด้านงบประมาณเมื่อเทียบกับปริมาณงานที่ต้องปฏิบัติ
ความคิดเห็น / ข้อเสนอแนะ
	1. การกำหนดโครงการ/แผนงาน ในแผนพัฒนาแต่ละปีควรคำนึงถึงความเร่งด่วน ความเหมาะสม และความเป็นไปได้ มีผลให้ร้อยละของความสำเร็จอยู่ในเกณฑ์ที่สูง ผลสัมฤทธิ์ คือ องค์การบริหารส่วนตำบล  สีชมพู มีการดำเนินงานที่มีประสิทธิภาพและประสิทธิผล
	2. ควรพิจารณาตั้งงบประมาณให้เพียงพอและเหมาะสมกับภารกิจแต่ละด้านที่จะดำเนินการ ซึ่งจะลดปัญหาในการโอนเพิ่ม โอนลด โอนตั้งจ่ายรายการใหม่
	3. สัดส่วนของโครงการในแต่ละยุทธศาสตร์ที่นำไปปฏิบัติจริงควรสอดคล้องกับพันธกิจ และเป้าหมายของแผนพัฒนา
	4. ประชาสัมพันธ์ข้อมูลข่าวสารขององค์การบริหารส่วนตำบลสีชมพูอย่างต่อเนื่อง
	5. ส่งเสริมและสร้างกระบวนการมีส่วนร่วมของประชาชนในการพัฒนาท้องถิ่น เพื่อให้ประชาชนมีความรู้ความเข้าใจ และเล็งเห็นความสำคัญของการมีส่วนร่วมในกระบวนการจัดทำแผนพัฒนาท้องถิ่น รวมถึงสามารถสะท้อนถึงปัญหาความต้องการที่แท้จริงของประชาชนโดยส่วนรวมในการพัฒนาท้องถิ่น ให้ออกมาในรูปแบบของการเสนอโครงการ/กิจกรรม เพื่อมาบรรจุในแผนพัฒนาท้องถิ่นขององค์การบริหารส่วนตำบลสีชมพู ให้มีความสอดคล้องและเหมาะสมกับศักยภาพในการพัฒนาขององค์การบริหารส่วนตำบลสีชมพู เพื่อให้การดำเนินงานเป็นไปอย่ามีประสิทธิภาพตามแผนพัฒนาที่กำหนดไว้

